**Model**

**Contract de servicii**

nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_

În temeiul Legii nr. 98/2016 privind achiziţiile publice, cu modificările și completările ulterioare, s-a încheiat prezentul Contract de servicii,

între

**Unitatea administrativ-teritorială Judeţul Harghita,** prin **Consiliul Judeţean Harghita**, cu sediul în Miercurea-Ciuc, P-ţa Libertăţii, nr. 5, jud. Harghita, telefon 0266-207700, fax 0266-207716, cod fiscal 4245763, cont trezorerie nr. RO61 TREZ 24A5 1010 3200 108X, deschis la Trezoreria Miercurea-Ciuc, reprezentată de Borboly Csaba, președinte, prin \_\_\_\_\_\_\_\_\_\_\_\_\_\_ \_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_\_\_\_\_\_\_\_, în calitate de **Achizitor**, pe de o parte

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** cu sediul în \_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_, nr. \_\_, jud. \_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_\_, fax \_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_, număr de înmatriculare \_\_\_\_\_\_\_\_\_\_\_\_\_\_\_cont trezorerie nr. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_, deschis la Trezoreria \_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_\_\_\_\_\_\_\_\_, în calitate de **Prestator**, pe de altă parte.

***1. Definiţii***

1.1. În prezentul Contract următorii termeni vor fi interpretaţi astfel:

* + - 1. ***Contract*** - reprezintă prezentul Contract şi toate anexele sale;
      2. ***Achizitor şi Prestator*** - părţile contractante, aşa cum sunt acestea numite în prezentul Contract;
      3. ***Preţul Contractului***- preţul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor asumate prin Contract;
      4. ***Servicii*** *-* activităţi a căror prestare face obiectul Contractului;
      5. ***Forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii Contractului şi care face imposibilă executarea şi, respectiv, îndeplinirea Contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***Formular de ofertă*** - actul juridic prin care Prestatorul şi-a manifestat voinţa de a se angaja din punct de vedere juridic în prezentul Contract de achiziţie publică, oferta cuprinde propunerea financiară şi propunerea tehnică, complet şi integral;
      7. ***Necesități minime obligatorii***- conţine specificaţiile tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărui serviciu să fie descris în mod obiectiv astfel încât să corespundă necesităţii Achizitorului. Specificaţiile tehnice definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, cerinţe privind impactul asupra mediului, siguranţa în exploatare, dimensiuni, terminologie, simboluri, teste şi metode de testare, ambalare, etichetare, marcare şi instrucţiuni de utilizare a produsului, tehnologii şi metode de producţie, precum şi sisteme de asigurare a calităţii şi condiţii pentru certificarea conformităţii cu standarde relevante sau altele asemenea;
      8. ***Grafic de prestare a serviciilor*** - eşalonarea serviciilor în limita termenului de prestare propus prin ofertă;
      9. ***Graficul de plăţi***- eşalonarea plăţilor, situaţiilor provizorii până la nivelul preţului Contractului;
      10. ***Propunerea tehnică*** **-** parte a ofertei elaborată pe baza cerinţelor din Necesități minime obligatorii sau după caz din documentaţia descriptivă;
      11. ***Propunerea financiară*** - parte a ofertei ce cuprinde toate informaţiile cu privire la preţ, tarif, toate celelalte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;
      12. ***Durata Contractului*** **-** perioada de timp în care Contractul produce efecte juridice;
      13. ***Durata de prestare***- durata de timp angajată prin oferta de prestare conform graficului de eşalonare a serviciilor, se calculează de la data menţionată în ordinul de începere a Contractului;
      14. ***Obiectul Contractului*** - executarea şi finalizarea serviciilor definite în Necesități minime obligatorii;
      15. ***Zi*** - zi calendaristică, dacă nu se prevede în mod expres altfel;
      16. ***An*** - o perioadă de 365 de zile consecutive;

1.2. În prezentul Contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

1.3. Clauzele şi expresiile vor fi interpretate prin raportare la întregul Contract.

***CLAUZE GENERALE***

***2. Obiectul Contractului***

2.1. Obiectul Contractului este prestarea de *servicii de telefonie mobilă ș de internet mobil*, în conformitate cu obligaţiile asumate prin prezentul Contract.

2.2. Prestatorul va presta servicii de de telefonie mobilă ș de internet mobil pe toată durata Contractului, în conformitate cu oferta financiară.

2.3. Achizitorul se obligă să plătească preţul convenit în prezentul Contract pentru serviciile prestate în mod corespunzător şi în deplină concordanţă cu termenii şi condiţiile prezentului Contract, precum şi cu prevederile legale aplicabile.

***3.* *Preţul Contractului***

3.1. Preţul convenit pentru îndeplinirea contractului, plătibil Prestatorului de către Achizitor, conform ofertei financiare, este de \_\_\_\_\_\_\_\_ lei/lună fără TVA. Limita maximă până la care se prestează serviciile de *telefonie* mobilă ș de internet mobil, respectiv se plătesc aceste servicii este de \_\_\_\_\_\_\_\_\_\_ lei, fără TVA, la care se adaugă TVA în valoare de \_\_\_\_\_\_\_\_\_\_ lei, preţul total al Contractului, plătibil Prestatorului de către Achizitor, neputând depăși suma de \_\_\_\_\_\_\_\_\_\_\_ lei.

3.2. Valoarea cuprinsă la subcapitolul 3.1. va fi achitată după prestarea serviciilor cu respectarea prevederilor art. 16 din prezentul Contract.

***4.* *Durata Contractului***

4.1. Durata prezentului Contract este de \_\_\_ luni, începând de la data de \_\_\_\_\_\_\_\_\_\_\_\_\_\_ până la data de \_\_\_\_\_\_\_\_\_\_\_\_\_\_\_.

4.2. Prezentul Contract încetează să producă efecte la data de \_\_\_\_\_\_\_\_\_\_\_\_\_\_\_\_\_\_.

4.3. Prezentul contract se poate prelungi conform prevederilor art. 165 al Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare, cu 4 luni, până la 30.04.2023.

***5. Executarea Contractului***

5.1. Executarea Contractului începe la data de \_\_\_\_\_\_\_\_\_\_\_\_\_\_\_\_.

5.2. Executarea Contractului din partea Prestatorului este continuă, iar obligaţiile prevăzute în sarcina sa formează un tot indivizibil, executarea lor întocmai şi integral fiind de esenţa prezentului Contract.

***6.* *Documentele Contractului***

6.1. Documentele Contractului sunt:

Necesități minime obligatorii nr. \_\_\_\_\_\_\_\_\_\_\_\_\_\_;

Propunerea tehnică;

Propunerea financiară;

Declarația privind existența sau absența situațiilor de conflict de interese;

Alte documente, dacă este cazul.

6.2. Documentele enumerate la art. 6.1 constituie anexe la prezentul Contract şi fac parte integrantă din aceasta.

6.3. În cazul oricărei contradicţii între documentele enumerate la art. 6.1., prevederile lor vor prevala în conformitate cu succesiunea de la art. 6.1.

***7.*** ***Obligaţiile principale ale Prestatorului***

7.1. Prestatorul se obligă să presteze serviciile care fac obiectul prezentul Contract în perioada convenită şi în conformitate cu obligaţiile asumate prin prezentul Contract.

7.2. Prestatorul se obligă să presteze serviciile la standardele şi performanţele prezentate în propunerea tehnică, care constituie anexă la Contract.

7.3. Prestatorul se obligă să presteze serviciile în conformitate cu graficul de prestare prezentat în propunerea tehnică.

***8. Obligaţiile principale ale Achizitorului***

8.1. Achizitorul se obligă să recepţioneze serviciile prestate în termenul convenit.

8.2. Achizitorul se obligă să plătească preţul către Prestator în termenul și condițiile convenite în prezentul Contract.

***9. Codul de conduită***

9.1. Prestatorul va acționa întotdeauna loial și imparțial și ca un consilier de încredere pentru achizitor conform regulilor și/sau codului de conduită al profesiei sale. Se va abține să facă afirmații publice în legătură cu serviciile prestate fără să aibă acordul prealabil al

Achizitorului, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu acesta.

9.2. Dacă Prestatorul sau angajaţii, colaboratorii, experții, agenții sau subcontractanţii săi se oferă să dea, ori sunt de acord să ofere ori să dea, ori dau de înţeles în orice mod că ar fi de acord să ofere ori să dea sau dau efectiv, personal sau printr-o persoană interpusă oricărei persoane mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind prezentul Contract sau orice alt Contract încheiat cu Achizitorul, ori pentru a favoriza sau a defavoriza orice persoană în legătură cu prezentul Contract sau cu orice alt Contract încheiat cu Achizitorul, Achizitorul poate decide rezilierea Contractului conform art. 18, fără a aduce atingere niciunui drept anterior dobândit de prestator în baza Contractului.

***10. Conflictul de interese***

10.1. Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. Conflictele de interese pot apărea în mod special ca rezultat al intereselor economice, legăturilor de rudenie ori afinitate, sau oricăror alte legături ori interese comune. Orice conflict de interese potenţial sau efectiv, apărut după semnarea prezentului Contract trebuie notificat în scris Achizitorului fără întârziere.

10.2. Achizitorul își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera

necesar. Prestatorul are obligația de a se asigura că personalul său nu se află într-o situație care ar putea genera conflict de interese. Prestatorul va înlocui imediat și fără vreo compensație din partea Achizitorului orice membru al personalului său, care se regăsește într-o astfel de situație.

10.3. Prestatorul are obligația de a evita orice contact care ar putea să-i compromită independența ori pe cea a personalului său. Dacă Prestatorul eșuează în a-și menține independența, Achizitorul, fără afectarea dreptului său de a obține repararea prejudiciului ce i-a fost cauzat ca urmare a situației de conflict de interese, va putea decide rezilierea prezentului Contract în condițiile prevăzute la art. 18.

***11. Despăgubiri***

11.1. Prestatorul va garanta şi va despăgubi pe cheltuiala sa Achizitorul, pe agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din orice acţiune sau omisiune a Prestatorului şi a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terţilor, privind brevetele, mărcile comerciale, modelele sau desenele industriale ori alte forme de proprietate intelectuală, precum şi dreptul de autor şi alte drepturi conexe.

11.2. După executarea serviciilor, Prestatorul va putea fi ţinut răspunzător pentru orice încălcare a obligaţiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

***CLAUZE SPECIFICE***

***12. Alte responsabilităţi ale Prestatorului***

12.1. Prestatorul are obligaţia de a presta serviciile prevăzute în Contract cu profesionalismul şi promptitudinea cuvenite angajamentului asumat, în conformitate cu standardele şi/sau performanţele prezentate în propunerea tehnică.

12.2. Prestatorul are obligaţia de a supraveghea prestarea serviciilor, de a asigura resursele umane, materiale, instalaţiile, echipamentele sau altele asemenea, fie de natură provizorie, fie definitive cerute de şi pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract.

12.3. Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

***13. Alte responsabilităţi ale Achizitorului***

13.1. Achizitorul va colabora, atât cât este posibil, cu Prestatorul pentru furnizarea informaţiilor pe care acesta din urmă le poate solicita în mod rezonabil pentru realizarea Contractului.

***14. Începere, finalizare, întârzieri, sistare***

14.1. (1) Prestatorul are obligaţia de a începe prestarea serviciilor la data prevăzută la art. 5.1.

(2) În cazul în care Prestatorul suferă întârzieri datorate în exclusivitate Achizitorului, părţile vor stabili de comun acord prelungirea perioadei de prestare a serviciului, fără vreo obligaţie suplimentară de orice natură din partea Achizitorului.

14.2. (1) Serviciile prestate în baza Contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data prevăzută pentru începerea prestării serviciilor. Prestarea serviciilor la termenele specificate este considerată de către părţi o condiţie esenţială a prezentului Contract.

(2) În cazul în care există motive de întârziere ce nu se datorează nici direct, nici indirect Prestatorului, acesta poate solicita prelungirea perioadei de prestare a serviciilor sau a oricărei faze a acestora. În cazul în care Achizitorul consideră justificată solicitarea şi prelungirea care nu ar cauza întârzieri semnificative, respectiv nu ar influenţa în mod negativ îndeplinirea obligaţiilor legale sau contractuale ale Achizitorului, decurgând din Contracte cu terţe persoane, Părţile vor revizui, de comun acord, perioada de prestare şi vor semna un Act adiţional.

(3) În cazul în care prelungirea nu este posibilă fără a cauza daune de orice natură Achizitorului sau a-i crea dificultăţi în îndeplinirea altor obligaţii, inclusiv faţă de terţe persoane, Prestatorul va face tot posibilul pentru a se încadra în termenele iniţiale, inclusiv efectuarea de ore suplimentare, angajarea de personal suplimentar etc., fără a avea pretenţii financiare suplimentare faţă de Achizitor.

14.3. Dacă pe parcursul îndeplinirii Contractului, Prestatorul nu respectă graficul de prestare sau există riscul de a nu se încadra în acest grafic, Prestatorul are obligaţia de a notifica în scris acest lucru imediat Achizitorului. Modificarea datei/perioadelor de prestare asumate în graficul de prestare se face numai cu acordul părţilor, prin Act adiţional.

14.4. Cu excepţia cazului de forţă majoră şi în afara cazului în care Achizitorul este de acord cu o prelungire a duratei de prestare conform art. 14.2, o întârziere în îndeplinirea Contractului dă dreptul Achizitorului de a solicita penalităţi de întârziere Prestatorului potrivit prevederilor art. 17.

14.5. În caz de întârziere mai mare de 15 zile, respectiv în caz de întârziere repetată (în sensul prezentului Contract întârziere repetată va însemna două cazuri consecutive de nerespectare a graficului de prestare ori trei cazuri neconsecutive de întârziere în orice perioadă în decursul executării Contractului) Achizitorul va avea dreptul de a rezilia prezentul, Contract conform dispoziţiilor art. 18. de mai jos.

***15. Recepţie, verificări***

15.1 Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din Necesitățile minime obligatorii.

15.2 Verificările vor fi efectuate în conformitate cu prevederile prezentului Contract.

15.3. Verificarea şi recepţionarea serviciilor prestate se va efectua de către reprezentanţi împuterniciţi ai Achizitorului, în baza situaţiilor privind serviciile prestate, anexate la factura fiscală.

***16. Modalităţi de plată***

16.1. Pentru serviciile prestate Prestatorul va emite facturi în lei.

16.2 Plăţile care urmează a fi realizate în cadrul Contractului se vor face numai după emiterea facturii şi a acceptării acesteia fără obiecţii de către Achizitor pentru serviciile prestate.

16.3. Plata contravalorii serviciilor prestate se face, prin virament bancar, în baza facturii emisă de către Prestator pentru suma la care este îndreptățit conform prevederilor contractuale.

16.4. Plata serviciilor achiziționate şi recepţionate în condiţiile prevăzute în Necesități minime obligatorii se va efectua de către Achizitor în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cel târziu la 30 de zile calendaristice de la data primirii facturii şi a acceptării serviciilor prestate.

16.5. Achizitorul va verifica factura emisă în termen de 15 zile de la înregistrarea acestuia la sediul Achizitorului, iar în cazul în care consideră necesar, va solicita precizări sau informaţii suplimentare.

16.6. Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Prestatorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

16.7. Prestatorul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora.

***17. Penalităţi, daune-interese***

17.1. În cazul în care Prestatorul nu îşi îndeplineşte sau nu se achită corespunzător de obligaţiile asumate prin Contract, Achizitorul are dreptul de a-i impune plata unei penalităţi de întârziere în cuantum de 0,03% din preţul serviciilor neprestate sau prestate necorespunzător/cu întârziere, pentru fiecare zi de întârziere până la îndeplinirea efectivă şi corespunzătoare a obligaţiilor. Penalităţile vor putea depăşi suma asupra cărora se calculează.

17.2. În cazul în care Achizitorul nu plăteşte facturile fiscale în condiţiile şi la termenele prevăzute în art. 16.4, Prestatorul are dreptul de a-i solicita plata unei penalităţi de întârziere în cuantum de 0,03% din suma datorată scadentă, pentru fiecare zi de întârziere, până la îndeplinirea efectivă a obligaţiilor de plată.

***18. Rezilierea Contractului din iniţiativa Achizitorului***

18.1. Achizitorul poate rezilia Contractul cu efecte depline, fără termen de graţie, fără necesitatea îndeplinirii unei alte formalităţi şi fără intervenţia vreunei autorităţi sau instanţe de judecată şi/sau arbitrale, printr-o simplă notificare adresată Prestatorului, în oricare dintre situaţiile următoare:

1. Prestatorul îşi încalcă obligaţiile decurgând din prezentul Contract sau din dispoziţiile legale sau nu prestează serviciile conform prezentului Contract ori în conformitate cu prevederile legale aplicabile;
2. Prestatorul nu se conformează în perioada de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligaţiilor din prezentul Contract;
3. Prestatorul încalcă dispozițiile art. 22.1. din prezentul Contract;
4. Prestatorul intră în procedura de insolvență în condițiile prevăzute de art. 123 din Legea nr. 85/2014 privind procedurile de prevenire a insolvenței și de insolvență, dacă Administratorul judiciar/Lichidatorul judiciar, nu răspunde în termen de 30 de zile la notificarea Achizitorului, formulată în primele 3 luni de la deschiderea procedurii. Prestatorul are obligația de a notifica de îndată Achizitorului intervenirea unei astfel de situații;
5. Prestatorul se află în culpă profesională gravă ce poate fi dovedită prin orice mijloc de probă;
6. împotriva Prestatorului a fost pronunţată a hotărâre de condamnare cu privire la fraudă, corupţie, implicare într-o organizaţie criminală sau orice altă activitate ilegală;
7. apariţia oricărei alte incapacităţi care să împiedice executarea sau să creeze dificultăţi semnificative, mai mult de 10 zile în executarea prezentului Contract;
8. apariţia unor circumstanţe care nu au putut fi prevăzute la data încheierii Contractului şi care duc la modificarea efectelor clauzelor contractuale în aşa măsură încât îndeplinirea Contractului ar fi contrară interesului public;
9. alte cazuri prevăzute expres în prezentul Contract ori în legile aplicabile;
10. alte cazuri prevăzute expres în prezentul Contract ori în legile aplicabile.

18.2. În caz de reziliere a Contractului, Achizitorul va fi îndreptăţit să recupereze de la Prestator, fără a renunţa la celelalte remedii la care este îndreptăţit în baza Contractului sau în baza legii, orice pierdere sau prejudiciu suferit, inclusiv daunele indirecte sau de imagine.

18.3. Prestatorul nu are dreptul să pretindă, suplimentar faţă de sumele ce i se cuvin pentru serviciile de furnizare efectiv prestate, despăgubiri pentru orice altă pierdere sau prejudiciu suferit.

18.4. La primirea notificării de reziliere Prestatorul va lua măsuri imediate pentru finalizarea serviciilor în mod prompt şi organizat astfel încât costurile aferente să fie minime.

***19. Rezilierea Contractului din iniţiativa Prestatorului***

19.1. În urma unui preaviz de 15 de zile acordat Achizitorului, Prestatorul poate rezilia Contractul, dacă Achizitorul:

1. nu îşi îndeplineşte obligaţia de plată către Prestator a sumelor datorate acestuia în termen de 30 zile de la termenul prevăzut la art. 16.4. din prezentul Contract;
2. nu îşi îndeplineşte în mod repetat obligaţiile asumate, cu privire la care a fost notificat în mod repetat;
3. suspendă derularea serviciilor sau a oricăror părţi a acestora pentru mai mult de 120 zile, pentru motive nespecificate în prezentul Contract sau independente de culpa Prestatorului.

19.2. Rezilierea nu va afecta nici un alt drept al Achizitorului sau al Prestatorului dobândit în temeiul prezentului Contract.

19.3. În cazul unei asemenea rezilieri, Achizitorul va despăgubi Prestatorul pentru prejudiciul efectiv suferit şi dovedit de către acesta, cauzat în mod direct de neîndeplinirea obligaţiilor de către Achizitor.

***20. Ajustarea preţului Contractului***

20.1. Pentru serviciile prestate plăţile datorate de Achizitor Prestatorului sunt tarifele declarate în propunerea financiară, anexă la Contract.

20.2. Preţul abonamentului lunar este ferm şi nu se ajustează.

**21. Amendamente**

21.1. Părţile contractante au dreptul, pe durata îndeplinirii Contractului, de a conveni modificarea clauzelor Contractului, prin Act adiţional.

***22. Cesiunea***

22.1. Este permisă doar cesiunea creanţelor născute din prezentul Contract, obligaţiile rămânând în sarcina părţilor contractante, astfel cum au fost stipulate şi asumate iniţial.

***23. Soluţionarea litigiilor***

23.1. Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

23.2. Litigiile şi divergenţele ivite între părţi în legătură cu executarea prezentului Contract în cazul cărora părţile nu au reuşit să ajungă la o soluţie amiabilă, vor fi deduse judecării instanţelor competente de la sediul Achizitorului.

***24. Forţa majoră***

24.1. Forţa majoră este constatată de o autoritate competentă.

24.2. Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.

24.3. Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

24.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

24.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

24.6. Dacă forţa majoră acţionează sau se estimează ca va acţiona o perioadă mai mare de 45 de zile, fiecare parte va avea dreptul să notifice celeilalte părţi încetarea de plin drept a prezentului Contract, fără ca vreuna din părţi să poată pretindă celeilalte daune-interese.

***25. Prelucrarea datelor cu caracter personal***

25.1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului Contractului, îndeplinirii obiectivelor acestuia, precum și în scop statistic.

25.2. Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe

perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul Contract.

25.3. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

25.4. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

25.5. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul Contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

25.6. Părțile contractuale, prin reprezentații desemnați să prelucreze datele cu caracter personal din actualul Contract și acte adiționale, în îndeplinirea scopului principal sau secundar al prezentului Contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

***26. Comunicări***

26.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

26.2. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***27. Caracterul public al Contractului***

27.1. Prezentul Contract constituie un document de interes public al cărui conținut este accesibil publicului și poate fi adus la cunoștința publicului prin afișare sau publicare pe site-ul instituției ori prin orice alte modalități similare, cu condiția respectării art. 25.

***28. Legea aplicabilă Contractului***

28.1. Contractul va fi interpretat conform legilor din România.

ACHIZITOR, PRESTATOR,